תיבת הזמרה נפרדת 
על העיר עפות יונים, ; על העיר, על יער פרא, ; על כיכר התליינים, ; על ריסי נשים בערב. ; בערב עם הרוח הנודדת ; לא נסע הרחק מכאן. ; השקיעה נשאה בדרך ; את סלי הדובדבן. ; ערב, ערב, עיר ערבית. ; אפרד מרחוב האבן. ; אל עיני סוסים אביט, ; כהביט אישה אוהבת. ; כי הסוף, אחים, הוא אלם. ; כי באוני הדממות. ; כעיניים מול ההלך ; הדרכים נעצמות. ; עוד מקטרת נעשן, ; על מפתן עתיק נשבה ; את חיינו נישן ; כתינוק נרדם בשבע. ; רוח סער ועננת, ; ריח יער ושנים. ; בואי, בואי על משענת ; בת שירי הנושנים. ; הה, ימים יפי קומה, ; סחרחרים משוק וקיץ, ; מקרונות ומקמה, ; משמלות ומברכיים... ; מנתיבת אבק רועשת, ; מרוכסי זמרה תלולים, ; מן הרשע והרשת ; של תוגות והתולים. ; מה דבקתי בך, תבל, ; שווא לפרוק אותך ניסיתי, ; מה חיכיתי לך עם ליל, ; כתלמיד לגימנזיסטית. ; רק הטל הזה בחופן, ; רק השיר הזה - עדי, ; כי גם לי אדמו באופל ; תפוחיך שבגיא. ; כעלות נחשול זוהר, ; גחת אלי לקרב ביניים. ; בך גולגלתי כעיוור ; ברחובות מלאי עיניים. ; בך נותרתי קרע-קרע ; על קוצי המחסומים, ; של חמות, של עת - נמכרת, ; של פגישות ופתאומים. ; על העיר יונים עפות, ; כל ימי שטים ביחד, ; אור, ערים ומרצפות, ; זרוע מניפה מטפחת... ; ומפולת-ליל נתכת... ; אדוני האדונים! ; גוף נופל על אדמותיך... ; על העיר עפות יונים.; 